טורונטו סטאר

טורונטו סטאר (באנגלית: Toronto Star) הוא עיתון יומי קנדי בשפה האנגלית, בבעלותה של Toronto Star Newspapers Limited, חברת בת של תאגיד  וחלק מחטיבת  של טורסטאר. מערכת העיתון יושבת בעיר טורונטו.

העיתון נוסד בשנת 1892 בשם איבנינג סטאר (Evening Star) ובהמשך, בשנת 1900, בעריכתו של , שונה שמו לטורונטו דיילי סטאר (Toronto Daily Star). אטקינסון השפיע על העיתון עד מותו ב-1948. חתנו, , קידם את תפוצת העיתון עם סיפורים סנסציוניים, כותרות נועזות ותמונות דרמטיות. העיתון שינה את שמו לשם הנוכחי בשנת 1971 והחל להוציא מהדורת יום ראשון בשנת 1977.

 היסטוריה 
העיתון נוסד בשנת 1892 על ידי מדפיסים וכותבים של העיתון טורונטו ניוז (Toronto News) ששבתו באותה עת, בראשות ראש עיריית טורונטו לעתיד והרפורמטור החברתי , שהפך למייסד העיתון, יחד עם ראש עיר עתידי נוסף, . העיתון הודפס לראשונה בבית הדפוס של העיתון טורונטו וורלד , שגם היה שותף סמוי בבעלות על הסטאר. לאחר זמן קצר, נמכר חלקו של הוורלד להוקן. העיתון לא הצליח בשנותיו הראשונות. הוקן מכר אותו בתוך שנה, וכמה בעלים התחלפו בזה אחר זה עד שיזם הרכבות  רכש אותו ב-1896.

ג'וזף אטקינסון, בעזרת כספים שגויסו על ידי תומכי ראש הממשלה וילפריד לורייה, רכש את העיתון ב-13 בדצמבר 1899. אטקינסון הפך לבעל המניות המוביל של הסטאר, שספג ביקורת תכופה על כך שעסק בעיתונות הצהובה של תקופתו. במשך עשרות שנים, העיתון כלל מינונים כבדים של עיסוק בפשיעה וסנסציונליזם, לצד תמיכה בשינוי חברתי. אטקינסון היה עורך הסטאר משנת 1899 ועד מותו ב-1948.

ההתנגדות והביקורת המוקדמת של העיתון על המשטר הנאצי הובילו אותו להפוך לאחד העיתונים הראשונים מצפון אמריקה שנאסרו בגרמניה. אטקינסון תמך גם בנושאים רבים שהפכו למזוהים עם מדינת הרווחה המודרנית: פנסיות, ביטוח אבטלה וטיפול רפואי. זמן קצר לפני מותו ב-1948, אטקינסון העביר את הבעלות על העיתון לארגון צדקה, שקיבל את המנדט להמשיך את המסורת הליברלית של העיתון. בשנת 1949, פרובינציית אונטריו (בה טורונטו נמצאת) העבירה את חוק התרומות לצדקה, שאסר על ארגוני צדקה להחזיק בחלקים גדולים של עסקים רווחיים, והארגון נאלץ למכור את הסטאר. צוואתו של אטקינסון קבעה כי הרווחים מפעילות העיתון נועדו "לקידום ושימור רפורמות חברתיות, מדעיות וכלכליות... לטובת תושבי פרובינציית אונטריו" וכי העיתון יוכל להימכר רק לאנשים החולקים את דעותיו החברתיות". חמשת הנאמנים של הארגון עקפו את החוק בכך שרכשו את העיתון בעצמם ונשבעו בפני בית המשפט להמשיך את מה שנודע כ"עקרונות אטקינסון":
 קנדה חזקה, מאוחדת ועצמאית
 צדק חברתי
 חירויות אישיות ואזרחיות
 מעורבות קהילתית ואזרחית
 זכויות העובדים
 מעקב אחרי מילוי התפקיד ההכרחי של הממשלה

תחת אטקינסון, הסטאר השיק מספר יוזמות מדיה נוספות, כולל מגזין משלים לסוף השבוע, סטאר ויקלי (Star Weekly), בין השנים 1910 ל-1973. בשנים 1922 עד 1933, הסטאר הגיש גם תוכנית רדיו עם סיקור משלים לדיווחי העיתון. התחנה נסגרה בעקבות הקמת ועדת השידור הרדיו הקנדית (CRBC)  והנהגת מדיניות ממשלתית שהגבילה את פעילותן של תחנות רדיו פרטיות.

 1971 – הווה 
ממוזער|ג'וזף אטקינסון
בשנת 1971, שמו של העיתון שונה לשמו הנוכחי והוא עבר למגדל משרדים מודרני ברחוב יאנג  ליד קווינס קוויי, מגדל שנודע בהמשך בתור בניין טורונטו סטאר . הסטאר התרחב בשנות ה-70 עם פרסום של מהדורת יום ראשון ב-1973 ומהדורת בוקר ב-1981.

בספטמבר 2002, הלוגו שונה, והמילה "The" הוסרה מהכותרת. ב-28 במאי 2007, ה-Star חשף עיתון מעוצב מחדש שכלל אותיות גדולות יותר, עמודים צרים יותר, מאמרים קצרים יותר, מדורים ששינו שמות, דגש בולט יותר על חדשות מקומיות ופחות על חדשות בין-לאומיות, כותבי טורים ומאמרי דעה. עם זאת, ב-1 בינואר 2009, הסטאר חזר לפורמט הקודם שלו. במקביל, Star P.M., עיתון חינמי בפורמט PDF שניתן היה להוריד מאתר העיתון בכל אחר צהריים בימי חול, הופסק באוקטובר 2007, שלושה עשר חודשים לאחר השקתו.

בפברואר 2018, העיתון השעה את תוכנית ההתמחות שלו ללא הגבלת זמן כדי לצמצם את העלויות. התוכנית חזרה בשנת 2020.

באפריל 2018, הסטאר הרחיב את הסיקור המקומי שלו בוונקובר, קלגרי, אדמונטון והליפקס עם עיתונים יומיים ממותגים מחדש, שהיו ידועים בעבר כ"מטרו" והפכו ל"סטארמטרו" (StarMetro) - מיזם משותף בין טורסטאר (90%) לחברת המדיה השוודית מטרו (10%). באוקטובר 2018, הסטאר רכש את iPolitics, כלי חדשות פוליטי, שנשאר בבעלותו עד 2022.

ב-20 בדצמבר 2019, מהדורות סטארמטרו הפסיקו להופיע.

העיתון, וחבר טורסטאר כולה, נרכשו על ידי חברת ההשקעות נורדסטאר קפיטל (NordStar Capital) ב-26 במאי 2020, לאחר שדירקטוריון טורסטאר הצביע למכור את החברה תמורת 52 מיליון דולר קנדי — מה שהפך את טורסטאר לחברה פרטית. ההצעה הוגדלה בהמשך ל-60 מיליון דולר, ואושרה על ידי שופט באונטריו ב-27 ביולי 2020.

 תוכן ועמדות 
ממוזער|שער העיתון מ-1922
כמו המתחרה העיקרי שלו "הגלוב אנד מייל", הסטאר מכסה "ספקטרום דעות שהכי מתאים לתאר כעירוני ומרכז קנדי" באופיו. הסטאר בדרך מאופיין כעיתון מרכז-שמאל, והוא ליברלי חברתית יותר מהגלוב אנד מייל. כאשר בנו של אטקינסון, ג'וזף סטורי אטקינסון, הפך לנשיא הסטאר ב-1957, הוא אמר: "מאז הקמתו ב-1892, הסטאר היה אלוף הרפורמות החברתיות והכלכליות, מגן זכויות מיעוטים, אויב של האפליה, ידיד של העבודה המאורגנת ותומך נלהב בלאומיות הקנדית".

העיתון תומך ב"קנדה חזקה, מאוחדת ועצמאית". במאמר מערכת משנת 1927 כתב העיתון: "אנו מאמינים בקשר הבריטי כמו כולם, אך על בסיס מכבד את עצמו של שוויון ואזרחות, ולא על בסיס ישן של מדינה אחת שייכת לאחרת". העיתון תמך באופן מסורתי בדו-לשוניות רשמית ובשמירה על אחדות קנדית נגד הבדלנות הקוויבקית.

הסטאר הוא אחד מהעיתונים הקנדיים הבודדים שמעסיקים נציב קבילות ציבור והיה הראשון לעשות זאת.

 תמיכה בבחירות 
ב-50 השנים עד 1972, הסטאר תמך במפלגה הליברלית בכל בחירות כלליות פדרליות. בחמש עשרה מערכות הבחירות הפדרליות בין 1968 ל-2019, הסטאר תמך במפלגה הליברלית אחת עשרה פעמים, במפלגה הדמוקרטית החדשה פעמיים, וב פעמיים.

בבחירות 2015, הסטאר תמך במפלגה הליברלית בראשות ג'סטין טרודו, ועשה זאת שוב ב-2019 וב-2021. הסטאר תמך בליברלים בראשות מארק קרני בבחירות הפדרליות של 2025.

 מוצרים נוספים 
 אתר 
הסטאר השיק את אתר האינטרנט שלו בשנת 1996. באוקטובר 2012, הסטאר הודיע על כוונתו ליישם חומת תשלום באתר, החל מ-13 באוגוסט 2013. כאשר מנויים קיבלו גישה חופשית לכל התוכן הדיגיטלי, ומי שלא היה לו מנוי דיגיטלי יכול היה לגשת ל-10 מאמרים בחודש. הסטאר הסיר את חומת התשלום שלו ב-1 באפריל 2015, והחזיר אותה ב-2018.

 אפליקציה 
ב-15 בספטמבר 2015, טורונטו סטאר השיק את אפליקציית הטאבלט "סטאר טאץ'" (Star Touch), שהייתה אפליקציית חדשות אינטראקטיבית חינמית עם פרסומות אינטראקטיביות. בתוך קצת יותר מ-50 יום לאחר ההשקה, האפליקציה הגיעה לאבן דרך של 100,000 הורדות. גרסת האנדרואיד הושקה ב-1 בדצמבר 2015.

 תפוצה 
הטורונטו סטאר חווה ירידה בתפוצה, כמו רוב העיתונים היומיים הקנדיים. התפוצה הכוללת ירדה ב-22 אחוזים ל-318,763 עותקים יומיים בין השנים 2009 ל-2015.

קישורים חיצוניים



 הערות שוליים 

קטגוריה:עיתונים באנגלית
קטגוריה:שמאל פוליטי
קטגוריה:קנדה: תקשורת
קטגוריה:טורונטו